છેલ્લા થોડા સમય પાક મરીન દ્વારા ભારતીય બોટો ના અપહરણ ના બનાવ માં ઘટાડો થયો છે અને માછીમારી ની નવી સીઝન દરમ્યાન હજુ સુધી એક પણ બોટ ના અપહરણ નો બનાવ સામે આવ્યો ન હતો ત્યારે હવે પાક મરીન ફરીથી અરબી સમુદ્ર માં સક્રિય થયું હોય તેમ સૌરાષ્ટ્ર ની 3 બોટો અને ૧૮ જેટલા માછીમારો ના અપહરણ કર્યા છે પોરબંદર ના માછીમાર આગેવાન અને બોટ એસોસિએશન ના પૂર્વ પ્રમુખ મનીષભાઈ લોઢારી એ જણાવ્યું હતું કે માંગરોળ ,ઓખા અને સલાયા ત્રણેય બંદર ની એક એક બોટ ના પાકિસ્તાન મરીન સિક્યુરીટી દ્વારા અપહરણ કરાયા હોવાનું પ્રાથમિક રીતે જાણવા મળ્યું છે હજુ સુધી ત્રણેય બોટો પાકિસ્તાન પહોંચી ન હોવાથી ત્યાં પહોંચ્યા બાદ વધુ માહિતી મળી શકશે તો બીજી તરફ પોરબંદર ફિશરીઝ વિભાગે પરિપત્ર બહાર પાડી અને બોટ એસોસિએશન ,પિલાણા એસોસિએશન ,ઉપરાંત માછીમારો ની વિવિધ સંસ્થાઓ, અને ખારવા સમાજ ને એવું જણાવ્યું છે કે કોસ્ટગાર્ડ ના 3-૧૨ -૨૦૧૯ ના પત્રક્રમાંક-૬૧૬ મુજબ ભારતીય બોટો ના અપહરણ માટે આઈ એમ બી એલ આસપાસ પાકિસ્તાન મરીન સિક્યુરીટી એજન્સી ની હાજરી અંગે જણાવેલ છે આથી જે પણ બોટો આઈ એમ બી એલ આસપાસ નો ફિશિંગ ઝોન માં માછીમારી કરતી હોય તેઓને તુરંત જ સુરક્ષિત વિસ્તાર માં પાછા ફરવા જણાવેલ છે જે અંગે સર્વે માછીમારો,બોટ માલિકો,બોટ એસોસિએશન ,પિલાણા એસોસિએશન તથા નાત પટેલો અને આગેવાનો ને સુચના આપવામાં આવે છે.